**H2O** (engl. *H2O: Just Add Water*) on australialainen televisiosarja, jota esitettiin australialaisella Network Ten -televisiokanavalla vuosina 2006–2010. Sarjan päähenkilöinä on kolme teinityttöä, jotka muuttuvat merenneidoiksi aina, kun joutuvat kosketuksiin veden kanssa. Lisäksi heillä on veteen liittyviä taikavoimia.

Sarjaa tehtiin kolme tuotantokautta ja 78 jaksoa. Suomessa jaksot esitettiin ensimmäisen kerran Yleisradion *Summerissa* kesällä 2007, 2008 ja 2010. Vuonna 2013 tehtiin sarjan tarinaan pohjautuva spin-off-sarja *Mako Mermaids*. Vuonna 2015 sarjasta tehtiin lapsille suunnattu animaatioversio *H2O – Merenneitojen seikkailut*. Näitä sarjoja on esitetty Suomessa Netflixissä ja *Mako Mermaids* -sarjaa myös Ylen Summerissa kesällä 2016.

Juoni
-----

*Pääartikkeli: Luettelo televisiosarjan H2O jaksoista*
Sarja sijoittuu Gold Coastin kaupunkiin, Australiassa. 16-vuotiaat teinitytöt Rikki, Emma ja Cleo ovat veneilemässä mutta heiltä loppuu bensa lähes avomerellä. Tytöt joutuvat soutamaan lähellä olevalle Mako-saarelle, jossa on vanha tulivuori. He joutuvat tulivuoren sisään ja huomaavat siellä altaan, josta menee tunneli mereen. Tytöt päättävät sukeltaa tunnelin kautta pois saarelta. Kun kaikki tytöt ovat altaassa, vesi alkaa kuplia täysikuun paistaessa suoraan altaaseen.

Pian tytöt huomaavat, että heidän elämänsä on muuttunut radikaalisti. Aina kun he ovat kosketuksissa veden kanssa, jota ei pyyhitä iholta pois 10 sekunnin kuluessa, he muuttuvat merenneidoiksi. He ovat saaneet myös yliluonnollisia voimia: Cleo pystyy muokkaamaan ja hallitsemaan vettä, Emma jäädyttää vettä ja Rikki kiehuttaa ja haihduttaa vettä. He haluavat pitää kykynsä salaisuutena ja joutuvat siksi elämään enemmän tai vähemmän salaista kaksoiselämää.

Sarjan kolmannella kaudella Emma lähtee perheensä kanssa maailmanympärysmatkalle, ja hänet korvaa merenneitona Bella.

Näyttelijät
-----------

* Phoebe Tonkin Phoebe Tonkin
* Cariba Heine Cariba Heine
* Claire HoltClaire Holt
* Indiana Evans Indiana Evans
* Angus McLaren Angus McLaren
* Luke Mitchell Luke Mitchell

### Päärooleissa

|  |  |  |
| --- | --- | --- |
|  Cariba Heine   | … |  Rikki Chadwick
  |
|  Phoebe Tonkin   | … |  Cleo Sertori
  |
|  Claire Holt   | … |  Emma Gilbert (kaudet 1–2)
  |
|  Indiana Evans   | … |  Isabella "Bella" Hartley (kausi 3)
  |
|  Angus McLaren   | … |  Lewis McCartney
  |
|  Luke Mitchell   | … |  Will Benjamin (kausi 3)
  |

### Sivurooleissa

|  |  |  |
| --- | --- | --- |
|  Burgess Abernethy  | … |  Zane Bennett
  |
|  Brittany Byrnes  | … |  Charlotte Watsford (kausi 2)
  |
|  Alan David Lee   | … |  Donald "Don" Sertori
  |
|  Cleo Massey  | … |  Kim Sertori
  |
|  Trent Sullivan  | … |  Elliot Gilbert
  |
|  Jared Robinson  | … |  Neil Gilbert (kaudet 1-2)
  |
|  Caroline Kennison  | … |  Lisa Gilbert (kaudet 1-2)
  |
|  Annabelle Stevenson  | … |  Miriam Kent (kausi 1) 
  |
|  Craig Horner  | … |  Ash (kausi 2)
  |
|  Ariu Lang Sio  | … |  Wilfred (kaudet 1-2) 
  |
|  Jamie Timony  | … |  Nate
  |
|  Christine Amor  | … |  Louise Chatham (kausi 1)
  |
|  Christopher Poree  | … |  Byron (kausi 1)
  |
|  Lara Cox  | … |  Linda Denman (kausi 1)
  |
|  Taryn Marler  | … |  Sophie Benjamin (kausi 3)
  |
|  Andrew Lees  | … |  Ryan (kausi 3)
  |

Lähde:

Hahmot
------

**Cleo Sertori**

Cleo on Emman paras kaveri, eikä hän osaa uida. Hänestä tuli merenneito ollessaan Makon kuutamoaltaassa täydenkuun aikaan Emman ja Rikkin kanssa. Cleo saa kylvyssä selville olevansa merenneito. Hän pystyy nostamaan vesipatsaan ja toisessa tuotantokaudessa hän sai myös voimat hallita tuulia. Kakkoskaudella Lewis ja Charlotte alkavat seurustella, Cleon jättäessä Lewisin, Charlotte aiheuttaa lopulta todella paljon ongelmia. Cleon perheeseen kuuluu isä ja pikkusisko Kim. 3. tuotantokaudella Cleon isä menee naimisiin Samantha "Sam" Robertsin kanssa, josta tulee Cleon äitipuoli. Myös Lewis lähtee 3. tuotantokauden puolivälissä opiskelemaan, mutta tulee takaisin H2O:n päätösjaksossa.

**Emma Gilbert**

Emma on sporttinen, ja harrasti uintia ennen kuin muuttui merenneidoksi. Uinnin lopettaminen oli Emmalle vaikea asia. Hänestä tuli merenneito ollessaan kuutamoaltaassa täydenkuun aikaan Cleon ja Rikkin kanssa. Hän tajusi olevansa merenneito ollessaan uimassa. Emman voima on jäädyttäminen, ja toisella tuotantokaudella hän saa myös voimat hallita hirmumyrskyjä. Ensimmäisellä kaudella Emma ihastuu Byroniin, mutta lopulta kakkoskaudella Emma rakastuu poikaan nimeltä Ash, kun hänen pikkuveljensä, Elliot käy Ashin ratsastustunneilla. Hän paljastaa lopulta 2. tuotantokauden viimeisessä jaksossa Ashille olevansa merenneito. Kolmannella kaudella Emmaa ei enää nähdä, sillä hän lähtee perheensä kanssa maailmanympärysmatkalle. 

**Rikki Chadwick**

Rikki tulee ensimmäisellä kaudella kaupunkiin uutena tyttönä. Hän on melko köyhä, ja asuu isänsä kanssa pienessä talossa. Hänestä tuli merenneito ollessaan kuutamoaltaassa Emman ja Cleon kanssa. Rikkin voimat ovat veden haihduttaminen, höyrystäminen ja hän pystyy myös luomaan poreita veteen. Hän tajusi olevansa merenneito sadettimen kastellessa hänet puistossa. Toisella tuotantokaudella hän sai uudet voimat muitten tyttöjen tavoin, hän pystyy kutsumaan tulta. Rikki oli Zane Bennetin kanssa yhdessä ensimmäisellä kaudella, kunnes he eroavat ja alkavat taas seurustella 2. tuotantokaudella. Lisäksi he ovat yhdessä 3. kaudella, mutta Rikki suuttuu Zanelle, kun Willin sisko Sophie suutelee Zanea. 

**Isabella "Bella" Hartley**

Bella tulee H2O:hon vasta 3. tuotantokaudella Emman lähdettyä maailmanympärysmatkalle. Bella on myös merenneito ja hänen voimansa on veden muuntaminen gelatiiniksi "hyytelöksi". Bella tuli merenneidoksi jo 9-vuotiaana, kun he asuivat Irlannissa ja Bella löysi sieltä samanlaisen kuutamoaltaan kuin Mako-saarella. Bella sai tietää Cleon ja Rikkin olevan merenneitoja, kun vesilonkero veti Rikkin veteen Rikki`s baarin avajaisiltana ja Bella näki Rikkin pyrstön hänen kastuttua. Cleo hyppäsi veteen pelastamaan Rikkiä. Bellan seuratessa Cleoa veteen näki Bella veden alla Cleonkin olevan merenneito. Kun Zane oli ostanut JuiceNet-baarin, hän tarvitsi bändin, mutta Rikki havaitsi Naten laulavan surkeasti. Niinpä Rikki tarvitsi uuden rumpalin kun edellinen oli tehnyt oharit, ja laulajan. Rikki antoi mikin Bellalle ja siitä sitten jatkui ura bändin kanssa.. Bella ihastuu Williin, jota 3. tuotantokaudella esittää Luke Mitchell. Kolmannen tuotantokauden 10. jaksossa Will saa tietää Bellan merenneitosalaisuuden, mutta 12. jaksossa hän saa tietää myös Rikkistä ja Cleosta.

 **Charlotte Watsford**

Charlotte tulee mukaan 2. tuotantokaudella. Kun Cleo, Emma ja Rikki ovat saaneet uudet voimat, Cleo päättää kokeilla voimiaan koulun sadettimeen ja kastelee vahingossa Charloten. 2. tuotantokauden loppuvaiheessa Charlotte on saanut tietää kuolleen isoäitinsä Gracien olleen merenneito, ja muuttuu itsekin merenneidoksi. Hän sai kaikki voimansa (veden muokkaaminen, lämmittäminen sekä jäädyttäminen) hypättyään Mako-saaren kuutamoaltaaseen täysikuulla. Charlotte kuitenkin menettää voimansa 2. kauden lopussa kaksintaistelussa Cleoa, Emmaa ja Rikkiä vastaan. Charlotte seurusteli Lewisin kanssa toisella kaudella.

### Voimat

**Cleo**

* Veden muokkaaminen ja hallitseminen, hallitsee myös tuulta.

**Rikki**

* Veden kuumentaminen ja haihduttaminen, hallitsee myös tulta ja pystyy tekemään salaman.

**Emma**

* Veden jäädyttäminen ja viilentäminen, pystyy myös hallitsemaan hirmumyrskyjä.

**Charlotte**

* Veden muokkaaminen, kuumentaminen ja jäädyttäminen, hallitsee myös tuulta, tulta ja hirmumyrskyjä, Charlotte kuitenkin menettää voimansa 2. tuotantokauden viimeisessä jaksossa.

**Bella**

* Veden muuttaminen gelatiiniksi, "hyytelöksi" pystyy myös kovettamaan kiteiksi.

Tuotanto
--------

### Merenneitopyrstöt

Merenneitopukujen tekeminen kesti puoli vuotta ja niiden valmistamisessa käytettiin näyttelijöiden vartaloista otettuja muotteja sekä käsintehtyjä suomuja. Valmis pyrstö painaa noin 12–15 kilogrammaa. Puvun vetoketju on selvästi näkyvissä takaapäin, vaikka sitä on yritetty peittää lisäämällä ylimääräisiä suomuja ja rakentamalla "harja" koko vetoketjun pituudelta. Pyrstöevään on suunniteltu poljin jaloille, joka auttaa näyttelijää uimisessa. Se evän lisäksi lisää puvun pituuteen 60 senttimetriä. Pyrstöt ovat oranssin kullahtavat, maalattu tarkasti ja varjostettu hyvin. Ulkonäkö on aidontuntuinen.*kenen mukaan?*

### Palkintoja

* Kids Choice Award 2008: television paras draamasarja
* AFI Award 2008: parhaat visuaaliset tehosteet
* Logie Award 2009: esiinpistävin lastensarja
* AACTA Award 2012: television paras lastensarja

Lähde:

Lähteet
-------

1. ↑  Popular Gold Coast-produced kids show, Mako Island of Secrets, gets second season and hundreds of millions of international followers *Gold Coast Bulletin*.  11.6.2014. Viitattu 26.7.2023. (englanniksi)
2. 1 2  H2O – Just Add Water *ZDF Studios*.  2022. Viitattu 7.11.2022. (englanniksi)
3. ↑  H2O: Just Add Water *IMDb*.  2022. Viitattu 7.11.2022. (englanniksi)
4. ↑  H2O: Just Add Water - Behind the Scenes: the Tails *H2O: Just Add Water*.  27.6.2014. Viitattu 7.11.2022. (englanniksi)

Aiheesta muualla
----------------

* Kuuntele ja lataa sarjan tunnuskappale
* Sarjan YouTube-kanava

**Summerin sarjat**

|  |
| --- |
| 6teen | H2O | Kadoksissa | Kaksossalaisuus | Kenguruklinikka | Kesärakkaus | Klaani | Kosmiset surffitytöt | Lento 29 | Radioaalloilla roiskuu | Teinidracula |

Disney Channelilla esitettäviä ja esitettyjä sarjoja
A.N.T. – Aikaistetut nuoret taiturit • Austin ja Ally • Brandy ja Herra Whiskers • Brian O’Brian • Coryn koukerot • Dave the Barbarian • Disney Channel Games • Dog with a Blog • Even Stevens • Finias ja Ferb • Fillmore • Gravity Falls • H2O • Hannah Montana • Hopon poppoo • Isojen tyttöjen leikit • Jake Long – amerikkalainen lohikäärme • Jessie • Jonas Brothers: Living the Dream • Kaksi kunkkua • Keisarin uusi koulu • Kickin’ It • Kim Possible • Klassiset piirretyt • Lab Rats • Lilo & Stitch • Liv ja Maddie • Lizzie McGuire • Mikin klubi • Mikki Hiiren kerhotalo • Nokkapokka • Olli avaruudessa • Onnea matkaan, Charlie! • Paljon melua Maggiesta • Poika tulevaisuudesta • The Proud Family • Se en ollut minä • Shake It Up • Sonny with a Chance • So Random! • Supersairaala • Disneyn Tarzanin legenda • Tavataan välkkärillä • That’s So Raven • Timmy ja haltijakummit • Vaihdokit • Viiden tähden merielämää • Viisikko jutun jäljillä • Violetta • Disneyn Välitunti • Waverly Placen velhot • Zackin ja Codyn viiden tähden elämää